b'\n_START_ARTICLE_\nParachorenta\n_START_SECTION_\nUtseende\n_START_PARAGRAPH_\nEn middelsstor (ca. 18 millimeter), avlang, m\xc3\xb8rkbrun trebukk. Antennene er kraftige og litt lengre enn kroppen. Kjevene er ikke spesielt forst\xc3\xb8rrede. Pronotum er n\xc3\xa6rmest trapesformet, bredere enn langt. Dekkvingene er nesten jevnbrede, tett og kraftig punkterte, hver dekkvinge med tre opph\xc3\xb8yde lengderibber.\n_START_SECTION_\nLevevis\n_START_PARAGRAPH_\nLarvene borer i d\xc3\xb8d ved, ofte i d\xc3\xb8de r\xc3\xb8tter. De etterlater seg grove ganger i veden. Utviklingen tar flere \xc3\xa5r. Disse billene bes\xc3\xb8ker ikke blomster, og mange arter er nattaktive. En del av dem kommer til lys. Arten har blitt funnet i ca. 1400 meters h\xc3\xb8yde.\n_START_SECTION_\nUtbredelse\n_START_PARAGRAPH_\nArten er bare kjent fra Peru.'